Ráðist var á leigubílstjóra á Akranesi aðfararnótt sl. laugardags . Hann sat í bifreið sinni og beið eftir næsta túr þegar maður gekk að . Taldi leigubílstjórinn að þarna væri kominn viðskiptavinur og skrúfaði niður rúðu . Skipti þá engum togum að maðurinn rak honum nokkur hnefahögg í gegnum gluggann auk þess sem hann sparkaði í bifreiðina . Vitað er hver maðurinn er og hefur kæra verið lögð fram á hendur honum .